
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	15 noiembrie 2010

	Nr.
	27/669


RAPORT 
asupra propunerii legislative pentru modificarea alin.(1) al art.3 din Legea nr.61/1993 privind alocaţia de stat pentru copii (Plx 667/2009), 
propunerii legislative pentru modificarea Legii nr.63/1993 privind alocaţia de stat pentru copii, republicată în M.Of. nr.300 din 7 Mai 2009 (Plx 670/2009) 
şi propunerii legislative pentru modificarea şi completarea Legii nr.61/1993 privind alocaţia de stat pentru copii, republicată în Monitorul Oficial nr. 300 din 7 mai 2009 (Plx 192/2010)

În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată cu dezbaterea pe fond în procedură obişnuită a propunerii legislative pentru modificarea alin.(1) al art.3 din Legea nr.61/1993 privind alocaţia de stat pentru copii, a propunerii legislative pentru modificarea Legii nr.63/1993 privind alocaţia de stat pentru copii, republicată în M.Of. nr.300 din 7 Mai 2009 şi a propunerii legislative pentru modificarea şi completarea Legii nr.61/1993 privind alocaţia de stat pentru copii, republicată în Monitorul Oficial nr. 300 din 7 mai 2009, prin adresele nr.Plx 667 din 15 decembrie 2009, Plx 670 din 15 decembrie 2009 şi Plx 192 din 19 aprilie 2010.
Pentru respectarea normelor de tehnică legislativă, evitarea paralelismelor în reglementare şi adoptarea unor soluţii legislative echitabile, membrii comisiei au hotărât conexarea celor trei iniţiative legislative.
La întocmirea prezentului raport Comisia a avut în vedere:

· avizele favorabile ale Consiliului Legislativ (nr.618/5.06.2009, nr.632/10.06.2009 şi nr.1406/13.11.2009)

· avizele negative ale Comisiei pentru buget, finanţe şi bănci (nr.22/195/11.02.2010, nr. 22/697/11.02.2010, nr.22/203/04.05.2010)

· avizele negative ale Comisiei juridice, de disciplină şi imunităţi (nr.31/1149/02.02.2010, nr.31/1152/02.02.2010 şi nr.31/334/27.04.2010)

· avizele favorabile ale Comisiei pentru egalitatea de şanse pentru femei şi bărbaţi (nr.37/57/3.02.2010, nr.37/54/3.02.2010 şi respectiv avizul negativ nr.37/444/04.05.2010)
· punctele de vedere negative ale Guvernului (nr.1806/17.07.2009, nr.1821/17.07.2010 şi nr.307/08.02.2010).

Propunerile legislative au ca obiect de reglementare modificarea Legii nr.61/1993 privind alocaţia de stat pentru copii, republicată, în sensul stabilirii unui nou cuantum al alocaţiei de stat pentru copii.
Astfel:

Prin propunerea legislativă cu nr. Plx 667/2009 se prevede modificarea alin.(1) al art.3 din Legea nr.61/1993, în sensul stabilirii cuantumului alocaţiei de stat pentru copii la 85 de lei în loc de 42 de lei cât este în prezent.
Prin propunerea legislativă cu nr. Plx 670/2009 se prevede modificarea alin.(1) al art.3 din Legea nr.61/1993, în sensul stabilirii cuantumului alocaţiei de stat pentru copii la 200 de lei în loc de 42 de lei cât este în prezent.
Prin propunerea legislativă cu nr. Plx 192/2010  se propune modificarea Legii nr.61/1993, în sensul stabilirii cuantumului alocaţiei de stat pentru copii ca procent din salariul mediu brut pe economie, în funcţie de venitul lunar al familiei.
Comisia propune Plenului Camerei Deputaţilor adoptarea propunerii legislative cu nr. Plx 192/2010 în vederea asigurării mijloacelor financiare necesare susţinerii copiilor care provin din familiile cu venituri mici şi respingerea iniţiativelor legislative cu nr. Plx 667/2009 şi respectiv Plx 670/2009 întrucât propunerile nu sunt sustenabile din punct de vedere financiar, iar majorarea cuantumului alocaţiei de stat pentru copii este posibilă în condiţiile acordării acesteia în funcţie de venitul lunar al familiei. 
Propunerile legislative fac parte din categoria legilor organice, conform prevederilor art.73 alin.(3)  din Constituţia României, republicată.

La dezbaterile care au avut loc în şedinţa comisiei din 9 noiembrie 2010 a participat, în conformitate cu prevederile art.55 din Regulamentul Camerei Deputaţilor, republicat, domnul Nicolae Ivăşchescu, Secretar de Stat – Ministerul Muncii Familiei şi Protecţiei Sociale.
La lucrările comisiei au fost prezenţi 21 deputaţi, din totalul de 22 membri ai comisiei.

Raportul comisiei a fost adoptat cu majoritate de voturi (6 voturi împotrivă).

Toate cele trei propuneri legislative au fost respinse de Senat în şedinţele din 9 decembrie 2009 şi respectiv 13 aprilie 2010.
Pentru cele trei iniţiative legislative Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune adoptarea propunerii legislative cu nr.Plx 192/2010 cu amendamente, după cum urmează: 

Amendamente admise:
	Nr. crt.
	Text act normativ de bază

(Legea nr.61/1993)
	Text propunere legislativă
	Text propus de Comisie

(autorul amendamentului)
	Motivarea

amendamentelor propuse

	1. 
	__
	Titlul legii
Lege pentru modificarea şi completarea Legii nr. 61/1993 privind alocaţia de stat pentru copii, republicată în Monitorul Oficial nr.300 din 7 mai 2009

	Titlul legii

Lege pentru modificarea şi completarea art.3 din Legea nr.61/1993 privind alocaţia de stat pentru copii
Autori: membrii Comisiei

	Pentru respectarea normelor de tehnică legislativă.

	2. 
	Art.1. - (1) Se instituie alocaţia de stat pentru copii ca formă de ocrotire a statului acordată tuturor copiilor, fără discriminare.

	Art.I. Prevederile art.1, alin(1) din Legea nr.61/1993 privind alocaţia de stat pentru copii, republicată în Monitorul Oficial nr.300 din 7 mai 2009 şi va avea următorul cuprins:
“Art.1, alin. (1). - Se instituie alocaţia de stat pentru copii ca formă de ocrotire a statului acordată tuturor copiilor.”
	Art.I. – Articolul 3 din Legea nr.61/1993 privind alocaţia de stat pentru copii, republicată în Monitorul Oficial al României nr.300 din 7 mai 2009, se modifică şi se completează după cum urmează:
Se elimină.

Autori: membrii Comisiei

	Pentru respectarea normelor de tehnică legislativă.
Se elimină textul din iniţiativa legislativă şi se menţine textul din legea în vigoare.

	3. 
	„Art.3. - (1) Cuantumul alocaţiei de stat pentru copii este de 40 lei lunar şi se majorează anual prin hotărâre a Guvernului, la propunerea Ministerului Muncii Familiei şi Protecţiei Sociale.”


	Art.II. Prevederile art.3, alin.(1) din Legea nr.61/1993 privind alocaţia de stat pentru copii, republicată în Monitorul Oficial  nr.300 din 7 mai 2009, se modifică şi va avea următorul cuprins:

“Art.3. alin.(1). Cuantumul alocaţiei de stat pentru copii se stabileşte diferenţiat în funcţie de venitul mediu pe membru de familie, astfel:

a) pentru copii care provin din familiile cu un venit mediu pe membru de familie mai mic decât salariul minim brut pe ţară, în vigoare cuantumul alocaţiei de stat pentru copii va fi egal cu 10% din  salariul mediu brut pe economie utilizat la fundamentarea bugetului asigurărilor sociale de stat; 
b) pentru copii care provin din familiile cu un venit mediu pe membru de familie cuprins între salariul minim brut pe ţară în vigoare şi salariul mediu brut pe economie utilizat la fundamentarea bugetului asigurărilor sociale de stat, cuantumul alocaţiei de stat pentru copii va fi egal cu 3% din salariul mediu brut pe economie utilizat la fundamentarea bugetului asigurărilor sociale de stat;
c) pentru copii care provin din familiile cu un venit mediu pe membru de familie mai mare decât salariul mediu brut pe economie utilizat la fundamentarea bugetului asigurărilor sociale de stat,  cuantumul alocaţiei de stat pentru copii va fi egal cu 1% din salariul mediu brut pe economie utilizat la fundamentarea bugetului asigurărilor sociale de stat.

	1. Alineatul (1) se modifică şi va avea următorul cuprins:
“Art.3. - (1) Cuantumul alocaţiei de stat pentru copii se stabileşte diferenţiat în funcţie de venitul mediu pe membru de familie, după cum urmează:

a) pentru copiii care provin din familiile cu un venit mediu pe membru de familie mai mic decât salariul minim brut pe ţară garantat în plată în vigoare,  cuantumul alocaţiei de stat pentru copii  este egal cu 10% din  salariul mediu brut utilizat la fundamentarea bugetului asigurărilor sociale de stat; 
b) pentru copiii care provin din familiile cu un venit mediu pe membru de familie cuprins între salariul minim brut pe ţară garantat în plată în vigoare şi salariul mediu brut utilizat la fundamentarea bugetului asigurărilor sociale de stat, cuantumul alocaţiei de stat pentru copii este egal cu 3% din salariul mediu brut utilizat la fundamentarea bugetului asigurărilor sociale de stat;
c) pentru copiii care provin din familiile cu un venit mediu pe membru de familie mai mare decât salariul mediu brut utilizat la fundamentarea bugetului asigurărilor sociale de stat,  cuantumul alocaţiei de stat pentru copii este egal cu 1% din salariul mediu brut utilizat la fundamentarea bugetului asigurărilor sociale de stat.”
Autori: membrii Comisiei
	Pentru respectarea normelor de tehnică legislativă.
Pentru corectitudinea textului.
Pentru utilizarea noţiunilor consacrate de „salariu minim brut pe ţară, garantat în plată” şi „salariul mediu brut utilizat la fundamentarea bugetului asigurărilor sociale de stat”.

	4. 
	__
	După alin.(1) al art.3 din Legea nr.61/1993 privind alocaţia de stat pentru copii, republicată în Monitorul Oficial al României nr.300 din 7 mai 2009, se introduce un alineat nou (11) cu următorul cuprins:
„(11) Cuantumul alocaţiei de stat pentru copii se stabileşte şi se majorează anual sau ori de câte ori se modifică salariul mediu brut pe economie utilizat la fundamentarea bugetului asigurărilor sociale de stat prin Hotărâre a Guvernului, la propunerea Ministerului Muncii Solidarităţii Sociale şi Familiei.”
	2. După alineatul (1) se introduce un nou alineat, alineatul (11), cu următorul cuprins:
„(11) Cuantumul alocaţiei de stat pentru copii se stabileşte şi se majorează anual sau ori de câte ori se modifică salariul mediu brut utilizat la fundamentarea bugetului asigurărilor sociale de stat, prin hotărâre a Guvernului, la propunerea Ministerului Muncii Familiei şi Protecţiei Sociale.”
Autori: membrii Comisiei

	Pentru respectarea normelor de tehnică legislativă.

	5. 
	__
	__
	Art.II. - Prevederile prezentei legi se aplică începând cu data de 1 ianuarie 2011.

Autori: membrii Comisiei

	Pentru evitarea retroactivităţii legii.




PREŞEDINTE,







SECRETAR,




Victor Paul Dobre






Kerekes Karoly

Întocmit,

Expert parlamentar Sorina SZABO

